stanford-oval/wikipedia huggingface dataset:
Petri Saarela

| Petri Saarela |
| --- | --- |
 Petri Saarela
Henkilötiedot
Ammatti:  laulaja-lauluntekijä, säveltäjä
Muusikko
Laulukielet:  suomi
Tyylilajit:  pop, iskelmä, suomirock
Soittimet:  kitara
Aiheesta muualla
Kotisivut
  [ Muokkaa Wikidatassa ] [ ohje ]  
Petri Tapani Saarela on suomalainen muusikko, säveltäjä ja sanoittaja. Hänet tunnetaan parhaiten Kultakuume-yhtyeen laulaja-kitaristina ja lauluntekijänä. Kultakuume voitti Rockin SM-kilpailut vuonna 1987. Petri Saarela on julkaissut myös soololevyn Pulu (1994) sekä singlet Kymmenen lasta ja omenapuu (1994), ABC-kirja (2018), Family Man (2018), Delfiini (2018), Kellot (2018) ja Suuri silmä(2019). Saarela on kirjoittanut kappaleita myös muille artisteille. Eero Raittisen levyttämä Kuin enkeli (1992) on näistä tunnetuin.
Diskografia > Albumit

Pulu (1994)
Diskografia > Singlet

Kymmenen lasta ja omenapuu (1994)
ABC-kirja (2018)
Family Man (2018)
Delfiini (2018)
Kellot (2018)
Suuri silmä (2019)
Aiheesta muualla

Virallinen sivusto (Arkistoitu – Internet Archive)
Petri Saarelan esitystuotanto Suomen äänitearkistossa (1901–1999)
Petri Saarelan sävellystuotanto Suomen äänitearkistossa (1901–1999)
Petri Saarelan sanoitustuotanto Suomen äänitearkistossa (1901–1999)
Polecats Are Go!

| Polecats Are Go! Polecats |
| --- | --- | --- |

LP-levyn kansikuva.
Studioalbumin tiedot
 Julkaistu: 1981
 Formaatti: LP-levy, C-kasetti
 Tuottaja(t): Dave Edmunds   Tony Visconti
 Tyylilaji: rockabilly
 Levy-yhtiö: Mercury Records
Polecats Are Go! on uuden aallon rockabilly-yhtye Polecatsin esikoisalbumi vuodelta 1981. Levy-yhtiö on Mercury Records ja taustalla on Phonogram Ltd.
Levyn on tuottanut Dave Edmunds, joka oli tuottamassa myös hieman aikaisemmin ilmestynyttä Stray Catsin esikoisalbumia. Kappaleen "Marie Celeste" on kuitenkin tuottanut Tony Visconti. Kappale lienee yhtyeen tunnusmelodia, sillä sanoituksessa mainitaan yhtye nimeltä. Albumilla äänittäjänä on toiminut Aldo Bocca.
Albumin ilmestyessä yhtye oli ollut toiminnassa noin kolme vuotta. Aikaisemmin yhtyeeltä oli ilmestynyt single Rockabilly Guy Nervous-merkillä. Kappaleesta on uusi ja erityylinen versio tällä levyllä. Tältä albumilta on myös julkaistu hittisinglenä versio David Bowien kappaleesta "John, I'm Only Dancing". Muista kappaleista voisi mainita Dale Hawkins -klassikon "Little Pig" ja kappaleen "Big Green Car", josta The Zantees oli julkaissut oman versionsa vuotta aikaisemmalla albumillaan Out for Kicks.
Levykannen on suunnitellut Malcolm Garrett ASSORTED iMaGes -yhtiöstä.
Kiitoksissa on mainittu muun muassa Barry Murfet, Roger Ames sekä Robin Scott tämän kontrabassosta.
LP-levyjä on valmistettu Suomessa ja kannen on tällöin tehnyt Helsingin Paino Oy.
Kappaleet

Sivu 1
"How High the Moon" (Lewis / Hamilton)
"Red, Ready, Amber" (Worman / Bloomberg)
"Don’t Cry Baby" (Boorer)
"Marie Celeste" (Worman / Bloomberg / Boorer / Rooney)
"Black Magic" (Miller / Trahan)
"Don’t Push" (Deal / Sixman)
"We Say Yeah!" (Marvin / Welch)
Sivu 2
"Little Pig" (Mathis / Kilgore)
"Running Back" (Boorer)
"Big Green Car" (Allen / Howard / Boladian)
"Rockabilly Guy" (Bloomberg)
"Baby Doll" (Boorer / Rooney)
"All Night Long" (Rooney)
"John, I'm Only Dancing" (Bowie)
Vaihtoehtoisina kappaleiden niminä on käytetty muotoja "We Say Yeah" sekä "John I'm Only Dancing".
Polecats

Boz Boorer – soolokitara, laulu, piano, saksofoni
Neil Rooney – rummut, taustalaulu
Tim Worman– laulusolisti, kitara
Phil Blomberg – pystybasso, laulu
Levykannen kuvassa yhtyeen jäsenet ovat tässä järjestyksessä vasemmalta oikealle.
Pronssitilapia

| Pronssitilapia |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Kirjoahvenet Cichlidae
Alaheimo::  Afrikankirjoahvenet Pseudocrenilabrinae
Tribus::  Tilapiat Tilapiini
Suku::  Oreochromis
Laji::  esculentus
Kaksiosainen nimi
 Oreochromis esculentus  (Graham, 1928) 
Infobox OKVirheellinen NIMI-arvoIUCN-testi OK: 
Pronssitilapia (Oreochromis esculentus) on tilapioihin kuuluva kirjoahvenlaji.
Pronssitilapian pituus aikuisena on 31 senttimetriä.
Pronssitilapiaa tavataan Victorianjärven vesistössä ja Kanyabolijärvessä, mutta se on kadonnut varsinaisesta Viktorianjärvestä ja Kyogajärvestä. Sitä on istutettu moniin alueen tekojärviin. Niilinahven ja niilintilapia ovat syrjäyttäneet sen, ja ylikalastus on aiheuttanut lajin harvinaistumista.
Pertti Kinanen

Pertti Kiviranta (ent. Kinanen)[lähde? ] (s. 1962) on suomalainen näyttelijä, joka on tullut tunnetuksi drag-hahmo Sirkka Tällin esittäjänä. Kinanen on esiintynyt myös muun muassa lyhytelokuvissa Minuuttidraama ja Viime hetken ostoksia.
Papua-Uusi-Guinea kesäolympialaisissa 2020

Papua-Uusi-Guinea osallistui Tokion kesäolympialaisiin 2020 kahdeksan hengen joukkueella. Yksikään urheilija ei saavuttanut mitaleja.
Joukkue > Nyrkkeily

| Urheilija | Painoluokka | 1>  kierros.Vastustaja Tulos | Neljännesvälierät> Vastustaja Tulos | Puolivälierät> Vastustaja Tulos | Välierät> Vastustaja Tulos | Loppuottelu> Vastustaja Tulos | Sijoitus |
| --- | --- | --- | --- | --- | --- | --- | --- |

| John Ume | Miesten 63 kg |  Garside (AUS)   L 0–5 | — | — | — | — |  |
Joukkue > Painonnosto

| Urheilija | Painoluokka | Tempaus> Tulos | Tempaus> Sija | Työntö> Tulos | Työntö> Sija | Yhteistulos | Sijoitus |
| --- | --- | --- | --- | --- | --- | --- | --- |
| Morea Baru | Miesten 61 kg | 118 | 12. | 147 | 10. | 265 | 10. |
| Dika Toua | Naisten 49 kg | 72 | 13. | 95 | 8. | 167 | 10. |
Joukkue > Purjehdus

| Urheilija(t) | Venetyyppi | Lähdöt> 1 | Lähdöt> 2 | Lähdöt> 3 | Lähdöt> 4 | Lähdöt> 5 | Lähdöt> 6 | Lähdöt> 7 | Lähdöt> 8 | Lähdöt> 9 | Lähdöt> 10 | Lähdöt> Mitali- lähtö | Yhteispisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Te'ariki Numa | Miesten Laser | 35 | 35 | 35 | 35 | 35 | 34 | 32 | 34 | 34 | 10 | — | 306 | 35. |
| Rose-Lee Numa | Naisten Laser Radial | 44 | 42 | 40 | 44 | 40 | 39 | 38 | 43 | 44 | 43 | — | 373 | 44. |
Joukkue > Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija | Sijoitus |
| --- | --- | --- | --- | --- | --- | --- | --- | --- |
| Ryan Maskelyne | Miesten 200 m rintauinti | 2.15,33 | 32. | — | — | — | — |  |
| Judith Meauri | Naisten 50 m vapaauinti | 27,56 | 53. | — | — | — | — |  |
Joukkue > Yleisurheilu

| Urheilija | Laji | Karsinta> Tulos | Karsinta> Sija | Loppukilpailu> Tulos | Loppukilpailu> Sija |
| --- | --- | --- | --- | --- | --- |
| Rellie Kaputin | Naisten pituus | 6,40 m | 19. | — | — |
Pertti Kekarainen

Pertti Tapani Kekarainen (4. heinäkuuta 1965 Oulu – 18. heinäkuuta 2021 Helsinki) oli suomalainen kuvataiteilija. Ylioppilaaksi vuonna 1984 kirjoitettuaan Kekarainen muutti Helsinkiin ja alkoi opiskella kuvataideakatemiassa. Oulun ajoista muistuttaa edelleen Oulun Suomalaiseen yhteiskouluun sijoitettu tilausteos Välitila vuodelta 2006.
Polunseuranta

Polunseurantamenetelmällä renderöity kuva.
Polunseuranta tai polunjäljitys (engl. path tracing) on Monte Carlo -menetelmään perustuva tekniikka renderöintiyhtälöön. Menetelmää ehdotti James Kajiya havaittuaan, että useissa tapauksissa silmään päätyvä valo käy vain muutamien siroamisten kautta. Menetelmään on ehdotettu useita parannuksia sen julkaisemisen jälkeen.
Kajiyan avainajatus oli, että vaikka jokaiselle säteelle käytetty aika on sama joistakin säteistä saatavan informaation määrä on suurempi kuin toisista.
Kaaviomainen kuvaus polunseurannalle on lähellä säteenseurantaa. Kaksisuuntaisessa polunseurannassa seurataan polkua silmästä ja valonlähteestä, jotka yhdistetään poluksi leikkauskohdassa.
Aiheesta muualla

Mathematical Models and Monte Carlo Algorithms for Physically Based Rendering – Internet Archive
Pronssiturpiaali

| Pronssiturpiaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Hohtoturpiaalit Molothrus
Laji::  aeneus
Kaksiosainen nimi
 Molothrus aeneus  (Wagler, 1829) 
 Pronssiturpiaalin esiintymisalue
Katso myös
   Pronssiturpiaali Wikispeciesissä   Pronssiturpiaali Commonsissa 
Infobox OKNimi-testi OKIUCN-testi OK: 
Pronssiturpiaali (Molothrus aeneus) on Yhdysvaltain eteläosissa ja Keski-Amerikassa elävä pesäloinen, joka munii pienten varpuslintujen pesiin. Sen populaation koko on noin 5 miljoonaa yksilöä ja elinympäristön ala 2,39 miljoonaa neliökilometriä.
Pick-up

Pick-up tarkoittaa muun muassa:
levysoittimen äänirasia
pienehkö lava-auto
Pickup eli Tyttö kadulta, elokuva vuodelta 1951
Sukunimi

Ronald Pickup, brittiläinen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pick-up”, voi hakea sivunnimihaulla, laajalla sivunnimihaulla tai tekstihaulla.
Poltár (piiri)

Poltárin piiri (slovakiksi okres Poltár) on Slovakian piiri Banská Bystrican alueella. Sen väkiluku oli vuoden 2010 lopussa 22 498.
Poltárin piirillä on yhteistä rajaa Rimavská Sobotan, Lučenecin, Detvan ja Breznon piirien kanssa.
Vuoden 2010 lopussa Poltárin piirin asukkaista 51,4 prosenttia oli naispuolisia ja noin 48,6 prosenttia miespuolisia. Vuoden 2011 lopussa piirin väestöstä muodostivat slovakit 90,3 prosenttia, romanit 1,3 prosenttia, unkarilaiset 0,4 prosenttia, tšekit, määriläiset ja sleesialaiset yhteensä 0,3 prosenttia ja muut 7,6 prosenttia. Alle 14-vuotiaiden osuus väestöstä oli vuoden 2011 lopussa 14,6 prosenttia, 15–64-vuotiaiden 71,1 prosenttia ja yli 65-vuotiaiden 14,3 prosenttia väestön keski-iän ollessa 40,3 vuotta. Poltárin piirin väkiluvun ennakoidaan pienenevän 18 808 asukkaaseen vuoteen 2040 mennessä.
Kunnat

Poltárin piirin 22 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Breznička  Cinobaňa  České Brezovo  Ďubákovo  Hradište  Hrnčiarska Ves  Hrnčiarske Zalužany  Kalinovo  |  Kokava nad Rimavicou  Krná  Málinec  Mládzovo  Ozdín  Poltár  Rovňany  |  Selce  Sušany  Šoltýska  Uhorské  Utekáč  Veľká Ves  Zlatno  |
Pohjois-Afrikan keittiö

Marokkolainen katukeittiö
Pohjoisafrikkalainen keittiö on väljä käsite, jolla tarkoitetaan usein Marokon, Algerian ja Tunisian (ns. Maghrebin alueen) ruokakulttuureita. Egyptiläinen keittiö eroaa enemmän muista pohjoisafrikkalaisista, ja se yhdistetäänkin usein Lähi-idän ruokakulttuureihin.
Pohjois-Afrikan keittiöt ovat saaneet vuosituhansien aikana vaikutteita sekä Lähi-idän että muiden Välimeren alueen keittiöiltä. Monet ruoat, kuten kuskus, pohjautuvat myös alueen alkuperäisväestön, berberien, ruokaperinteeseen.
Alueen ruoanlaitossa on käytetty perinteisesti muun muassa lampaanlihaa, palkokasveja, viljatuotteita, sitrushedelmiä, monenlaisia vihanneksia ja hedelmiä sekä rannikolla kalaa ja muita mereneläviä. Oliivit, taatelit, mantelit, ja viinirypäleet ovat myös tärkeässä roolissa. Mausteina käytetään muun muassa roomankuminaa, kanelia, muskottia, sahramia, anista sekä tuoreina yrtteinä minttua, korianteria ja persiljaa.
Kuten muissakin Välimeren maissa, on leipä tärkeä osa ateriaa. Joillakin alueilla syödään perinteistä litteää leipää. Esimerkiksi Tunisiassa leipä sen sijaan on usein italialaistyyppistä valkoista vehnäleipää.
Joitakin tyypillisiä ruokalajeja > Pääruokia ja alkupaloja

Kuskus on perinteinen juhlaruoka Marokossa, Algeriassa ja Tunisiassa.
Tajine on saviruukussa kypsennetty patamainen vihannes-, liha- tai kalaruoka.
Chermoula on tuore maustetahna, jota käytetään yleensä kalan, toisinaan lihan, marinoimiseen
Brik, ohuessa taikinakuoressa uppopaistettua kananmunaa ja jauhelihaa tai tonnikalaa.
Harira, perinteinen marokkolainen keitto.
Pastilla on Espanjasta lähtöisin oleva kyyhkyspiiras.
Merguez, voimakkaasti maustettu lampaan- tai naudanlihamakkara.
Joitakin tyypillisiä ruokalajeja > Jälkiruokia

Baklava, filotaikinasta, siirapista ja pähkinöistä tai kuivatuista hedelmistä valmistettu leivonnainen.
Makroud, Tunisiasta lähtöisin oleva leivonnainen.
Joitakin tyypillisiä ruokalajeja > Juomia

Ruoan kanssa juodaan yleensä vettä, hedelmämehuja tai virvoitusjuomia.
Minttutee on yleinen juoma kaikissa alueen maissa.
Boukha, viikunoista valmistettu viina.
Legmi, palmunmahlasta tehty juoma.
Ruoka-aineita

Harissa, erittäin voimakas chilitahna, joka maustetaan usein kevyesti valkosipulilla, korianterilla ja roomankuminalla.
Ras el hanout, marokkolainen maustesekoitus, jonka runsas koostumus vaihtelee hyvin paljon.
Tajine-ruukku
Seesaminsiemenillä koristeltu makroud.
Marokkolaista minttuteetä
Pohjois-Aasia

Pohjois-Aasian sijainti
Pohjois-Aasiaan lasketaan yleensä kuuluvan vain Siperia eli Venäjän itäiset osat.
Väestö

Suurin kansanryhmä ovat venäläiset. Etnisistä vähemmistöryhmistä suurin ovat burjaatit ja muita merkittävimpiä ovat jakuutit, saksalaiset ja tataarit.
Ilmasto

Pohjois-Aasian pohjoisimmat osat kuuluvat kylmään vyöhykkeeseen, mutta suurin osa pinta-alasta on kuitenkin lauhkealla vyöhykkeellä. Pohjois-Aasiassa vaikuttaa mannerilmasto eli kesän ja talven lämpötilaerot ovat suuret. Ilmasto on kosteudeltaan hyvin kuiva.
Maantiede

Pohjois-Aasian suuria jokia ovat Jenisei, Amur ja Lena. Vuoristoja ovat muun muassa Altain vuoristo ja Verhojanskvuoristo. Suurin järvi Siperiassa on Baikaljärvi. Suurimmat kaupungit ovat Länsi-Siperian Novosibirsk ja Omsk sekä Itä-Siperian Irkutsk.
Aiheesta muualla

Kuvia tai muita tiedostoja aiheesta Pohjois-Aasia Wikimedia Commonsissa
Prognoosi

Prognoosi (m.kreik. πρόγνωσις, nykykreik. πρόγνωση, ennaltatietäminen) eli ennuste on lääketieteellinen termi, jolla tarkoitetaan lääkärin tekemää arviota sairauden etenemisestä ja henkilön paranemismahdollisuuksista.
Ennusteelliset tekijät

Ennusteelliset eli prognostiset tekijät ovat ominaisuuksia tai ilmiöitä, jotka vaikuttavat sairauden ennusteeseen. Prognostiset tekijät voivat olla muun muassa demografisia (esimerkiksi henkilön ikä), sairauskohtaisia (esimerkiksi syövän luokitus) ja henkilön muihin sairauksiin tai tiloihin liittyviä. Ne voivat vaikuttaa ennusteeseen positiivisesti, negatiivisesti tai ennustaa jotain tiettyä tapahtumaa. Prognostiset tekijät eivät välttämättä ole syy-seuraussuhteessa asioihin, joita ne ennustavat. Niiden on ainoastaan todettu olevan tarpeeksi voimakkaasti korreloituneita tiettyjen tapahtumien kanssa, jotta ne pystyvät ennustamaan niiden kehittymisen.
Phil Spector

| Phil Spector |
| --- | --- |
 Phil Spector vuonna 2000.
Henkilötiedot
Syntynyt: 26. joulukuuta 1939 Bronx, New York
Kuollut: 16. tammikuuta 2021 (81 vuotta)
Kansalaisuus:  Yhdysvallat
Ammatti:  musiikkituottaja, lauluntekijä
Muusikko
Aktiivisena:  1958–2009
Tyylilajit:  popmusiikki, rock
Merkittävät teokset:  wall of sound -tuotantotekniikka
Levy-yhtiöt:  Philles
Aiheesta muualla
www.philspector.com
  [ Muokkaa Wikidatassa ] [ ohje ]  
Harvey Phillip ”Phil” Spector (26. joulukuuta 1939 – 16. tammikuuta 2021) oli yhdysvaltalainen musiikkituottaja, joka tuli tunnetuksi monien 1960-luvun menestyskappaleiden tuottajana. Hänet muistetaan niin sanotusta ”wall of sound” -äänivallista, joka perustui laajoihin instrumentaatioihin sekä useiden tuotantoteknisten ratkaisujen, kuten kaiun käyttöön. Spector oli ensimmäinen levytuottaja, josta tuli ammatissaan supertähti ja joka loi oman tavaramerkkisoundinsa.
Spector lopetti uransa vuonna 1966 ja erakoitui mutta tuotti senkin jälkeen joitain yksittäisiä albumeja. Vuonna 2009 hänet tuomittiin elinkautiseen vankeuteen vuonna 2003 tehdystä henkirikoksesta.
Ura

Spector syntyi Bronxissa New Yorkissa joulukuussa 1939. Spector aloitti levytysuransa vuonna 1958 Los Angelesissa toimineen The Teddy Bears -yhtyeen lauluntekijänä, kitaristina ja taustalaulajana. Lyhytikäinen yhtye sai hitin Spectorin kappaleella ”To Know Him Is to Love Him”.
Teddy Bearsin hajottua Spector muutti New Yorkiin, missä hän alkoi työskennellä lauluntekijänä ja tuottajana. Hän työskenteli esimerkiksi lauluntekijäduo Jerry Leiberin ja Mike Stollerin kanssa sekä kirjoitti tai tuotti hittejä sellaisille artisteille kuin Ben E. King, Gene Pitney, Curtis Lee ja The Paris Sisters.
Spector perusti vuonna 1961 tuottaja Lester Sillin kanssa levy-yhtiön nimeltä Philles. Sen kautta Spector saavutti suurta listamenestystä etenkin The Crystals- ja The Ronettes -tyttöyhtyeillä.
Spectorin kappaleille 1960-luvun alkupuolella oli tunnusomaista uudenlainen teineille suunnattu dramaattisuus, mahtavuus ja intiimiys. Spector kehitti vallankumouksellisen ”wall of sound” -tuotantotyylin, jossa hän täytti kappaleidensa taustat täyteläisellä kieli-, kosketin- ja lyömäsoittimien äänimatolla. Spector saattoi käyttää samalla kappaleella kymmeniäkin soittimia. Hän kehitti myös uusia tuotantotekniikoita. Wall of sound -tyyli sai useita jäljittelijöitä, ja Spectorin esimerkkiä seurasi esimerkiksi The Beach Boysin Brian Wilson.
Spectorin teinioopperoiden suosio alkoi hiipua 1960-luvun puolivälissä. Hän saavutti vielä menestystä The Righteous Brothers -duon kanssa. Kun Spectorin itsensä korkealle omassa tuotannossaan arvostama Ike & Tina Turnerin single ”River Deep, Mountain High” (1966) ei menestynytkään, Spector syytti maansa musiikkiteollisuutta ja vetäytyi musiikin parista kartanoonsa Los Angelesissa.
Lopetettuaan uransa Spector palasi vielä toisinaan studioon. Vuonna 1970 Spectoria pyydettiin tuottamaan The Beatlesin viimeiseksi jäänyt studiojulkaisu Let It Be. Itse yhtye ei ollut enää kasassa, ja Spectorin mahtipontinen tuotanto jakoi mielipiteet entisten jäsenten keskuudessa. Spector tuotti myös Beatlesin entisten jäsenten John Lennonin ja George Harrisonin sooloalbumeja. Spectorin merkitys tuottajana ei näillä albumeilla tosin ollut enää yhtä suuri kuin hänen vanhoilla tuotannoillaan. Myöhemmin Spector tuotti enää harvakseltaan, kuten yksittäisiä Dion DiMuccin, Leonard Cohenin ja Ramonesin albumeja.
Spector voitti vuonna 1972 vuoden albumin Grammy-palkinnon albumista The Concert for Bangla Desh (1971). Spector nimettiin Rock and Roll Hall of Fameen vuonna 1989.
Yksityiselämä

Spector oli vuosina 1959–1967 naimisissa Annette Merarin kanssa.
Spector meni vuonna 1968 naimisiin Ronettes-laulaja Ronnie Bennettin kanssa. Kontrolloiva Spector ei antanut vaimonsa liikkua vapaasti, joten Ronnie Spector pakeni kartanosta äitinsä avustuksella vuonna 1972. Pariskunnan avioero astui voimaan vuonna 1974. Heillä oli kolme adoptoitua lasta.
Spectorilla on kolmannesta liitostaan 1980-luvulta tytär Nicole.
Spector meni vuonna 2006 naimisiin Rachelle Shortin kanssa. Spector jätti avioerohakemuksen vuonna 2016.
Oikeudenkäynnit ja vankeustuomio

40-vuotias näyttelijä Lana Clarkson löytyi helmikuussa 2003 kuolleena Spectorin kotoa Kaliforniasta. Clarksonia oli ammuttu suuhun. Teosta epäiltiin Spectoria, joka kiisti epäilyn ja väitti, että Clarkson teki itsemurhan. Juttu eteni oikeuteen, jossa Spectoria syytettiin murhasta. Syylliseksi tuomittuna hän olisi joutunut elinkautiseen vankeuteen, josta olisi ollut mahdollista anoa ehdonalaiseen vapauteen pääsyä 15 vuoden jälkeen. Oikeudenkäynti kuitenkin raukesi (engl. mistrial), ja Spector vapautettiin syytteistä 26. syyskuuta 2007, koska valamiehistö ei päässyt vaadittuun yksimielisyyteen syyllisyydestä. Kymmenen valamiestä olisi tuominnut Spectorin, kaksi piti syyttömänä. Spectoria vastaan ei ollut kiistattomia todisteita, eikä esimerkiksi aseesta löytynyt hänen sormenjälkiään.
Toisen oikeudenkäynnin päätteeksi 13. huhtikuuta 2009 kalifornialainen tuomioistuin langetti Spectorille tuomion toisen asteen murhasta (engl. second degree murder). Tuomion mukaan Spector ampui näyttelijä Lana Clarksonin helmikuussa 2003. Tuomio julistettiin 29. toukokuuta 2009. Tuomio on elinkautinen, josta on mahdollisuus vapautua ehdonalaiseen aikaisintaan 19 vuoden kuluttua.
Spectorin terveys heikkeni vankilassa, ja lokakuussa 2013 hänet siirrettiin vankisairaalaan Stocktoniin. Seuraavana vuonna hän menetti kykynsä puhua. Spector ei vapautunut ennen tammikuussa 2021 tapahtunutta kuolemaansa. Spectorin kerrottiin sairastaneen covid-19-tautia.
Tuotantoa > Albumit

1959: The Teddy Bears Sing – The Teddy Bears
1963: A Christmas Gift for You from Phil Spector – eri esittäjiä
1963: Twist Uptown – The Crystals
1963: He's A Rebel – The Crystals
1964: Presenting the Fabulous Ronettes Featuring Veronica – The Ronettes
1965: Ronettes – The Ronettes
1966: River Deep - Mountain High – Ike & Tina Turner
1970: Let It Be – The Beatles
1970: All Things Must Pass (yhtenä tuottajista) – George Harrison
1970: Plastic Ono Band (yhtenä tuottajista) – John Lennon and The Plastic Ono Band
1970: Plastic Ono Band (yhtenä tuottajista) – Yoko Ono and The Plastic Ono Band
1971: Imagine (yhtenä tuottajista) – John Lennon and The Plastic Ono Band with the Flux Fiddlers
1971: The Concert for Bangla Desh (yhtenä tuottajista) – George Harrison & Friends
1972: Some Time in New York City (yhtenä tuottajista) – John Lennon and Yoko Ono with Elephant's Memory plus Invisible Strings
1975: Rock ’n’ Roll (yhtenä tuottajista) – John Lennon
1975: Born To Be With You – Dion
1977: Death of a Ladies' Man – Leonard Cohen
1980: End of the Century – Ramones
1981: Season of Glass (yhtenä tuottajista) – Yoko Ono
1986: Menlove Ave. (yhtenä tuottajista) – John Lennon
1991: Back to Mono (1958-1969) (kokoelma) – eri esittäjiä
2003: Silence Is Easy (yhtenä tuottajista) – Starsailor